6 plaaslike trourok-ontwerpers van wie jy moet weet | Sarie
6 plaaslike trourok-ontwerpers van wie jy moet weet
In jou soeke na die perfekte trourok, hoekom nie 'n plaaslike ontwerper kies nie? Só kan jy seker wees dat jou rok uniek is, jou figuur perfek pas en jou persoonlikheid komplementeer. En as jy met 'n streng begroting werk, loer sommer deur SARIE Bruid se virtuele troukas waar jy 'n hele paar plaaslike ontwerpersrokke te koop sal kry.
Om trourokke te ontwerp wat die essens van 'n bruid vasvang en komplementeer is die hart van Alana van Heerden se ontwerp-filosofie. Sy glo niks is onmoontlik wanneer dit kom by 'n trourok nie. Daar is nie reëls nie! Vir haar is elke rok 'n kunswerk; 'n unieke skepping en die begin van iets besonders.
Didi Couture is bekend vir hul gesofistikeerde, pasgemaakte trourokke. Elke rok word met sorg en aandag gemaak om te verseker dat jou rok uniek is en dit jou persoonlikheid en lyfvorm perfek komplementeer.